text: অধ্যয়ন সুমন (হিন্দি: अध्ययन सुमन, জন্ম: ১৩ জানুয়ারি, ১৯৮৮) হলেন একজন ভারতীয় অভিনেতা। তিনি বলিউড অভিনেতা শেখর সুমন ও তার স্ত্রী অলকা সুমনের একমাত্র ছেলে। হাল–এ–দিল চলচ্চিত্রে অভিনয়ের মাধ্যমে অধ্যয়ন বলিউড চলচ্চিত্র শিল্পে পদার্পণ করেন।
  
  কর্মজীবন
  কুমার মঙ্গতের হাল-এ-দিল ছবিতে অভিনয়ের মাধ্যমে অধ্যয়নের কর্মজীবনের সূত্রপাত ঘটে। এরপর তিনি অভিনয় করেন মোহিত সূরি পরিচালিত ও মুকেশ ভট্ট প্রযোজিত রাজ – দ্য মিস্ট্রি কন্টিনিউজ ছবিতে। ছবিটি বক্স অফিসে বিরাট সাফল্যের মুখ দেখে। তার অভিনীত তৃতীয় ছবিটি ছিল জশন। মুকেশ ভট্ট প্রযোজিত এই ছবিতে তার অভিনয় বিশেষ প্রশংসা অর্জন করেছিল। এই ছবিটিও বাণিজ্যিকভাবে সাফল্য অর্জন করে।
  
  ২০১৪ সালে অধ্যয়ন তার বাবা শেখর সুমন পরিচালিত প্রথম ছবি রোম্যান্টিক মেডিক্যাল থ্রিলার হার্টলেস-এ অভিনয় করেন।
  
  চলচ্চিত্র তালিকা
  
  তথ্যসূত্র
  
  বহিঃসংযোগ
   
   
   Bollywood Hungama Profile
   
  
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:ভারতীয় কণ্ঠ অভিনেতা
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:জীবিত ব্যক্তি
  বিষয়শ্রেণী:মুম্বইয়ের অভিনেতা
  বিষয়শ্রেণী:১৯৮৮-এ জন্ম
title: অধ্যয়ন সুমন